cyanic-selkie/wikianc huggingface dataset:
Mart Vilt
Ta tuli 1967. aasta Euroopa sisemängudel 3000 m jooksus 4. kohale. Budapestis toimunud 1966. aasta Euroopa meistrivõistlustel sai ta 1500 m jooksus 14. koha (tema aeg eeljooksus oli 3.42,7)
NSV Liidu meistrivõistlustel võitis ta 1500 m jooksus 1965. aastal hõbeda ja 1966. aastal kulla. 1966. aasta Suurbritannia ja NSV Liidu maavõistlusel püstitas Mart Vilt 1500 m jooksus 42 aastat püsinud Eesti rekordi 3.39,0 (1966. aasta maailma edetabeli 8. tulemus).
Mart Vilt kuulus 31 korda Eesti NSV ja 9 korda NSV Liidu koondisse.
Medeia (näidend)
"Medeia" (kreeka Μήδεια / Mēdeia) on vanakreeka tragöödia, mille kirjutas Euripides Iasoni ja Medeia legendi ainetel ja mis esmakordselt lavastati Ateenas 431 eKr.
Helga Kriiel
Helga Kriiel (1913–1996) oli eesti pedagoog.
Medeia (näidend)
Süžee keskendub barbarist nimikangelannale, kes avastab, et tema koht Kreeka maailmas on ohus, ning tema kättemaksule abikaasa Iasonile, kes Medeia teise naise pärast maha jättis. Euripides kirjutas "Medeia" koos nüüdseks kaotsiläinud näidenditega "Philoktetes", "Diktys" ja saatürimänguga "Thersitai", saades tol aastal Ateena dionüüsiate aegsel näidendivõistlusel kolmanda koha (kolmest).
Helga Kriiel
1936. aastast oli ta Ellamaa turbatööstuse lasteaia lasteaednik.
1945. aastast oli ta Tallinna 13. Lasteaia juhataja.
Aastatel 1953–1975 oli ta Tallinna 18. Lasteaia juhataja.
Ryan O'Reilly
Ryan O'Reilly (sündinud 7. veebruaril 1991 Clintonis Ontario provintsis) on Kanada jäähokimängija, kes mängib keskründajana NHL-i klubis St. Louis Blues.
2009. aastal valis Colorado Avalanche ta NHL-i draft'is 33. valikuna. Enne karjääri NHL-is mängis ta Ontario Hockey League'i klubis Erie Otters.
Hooajal 2009–10 sai ta Avalanche'i ajaloo kõige noorimaks mängijaks, kes on põhihooajal mänginud. Oma esimese värava lõi ta NHL-is 15. oktoobril 2009 mängus Montreal Canadiensi vastu. Debüüthooajal jäi tema arvele kaheksa väravat ja 18 väravasöötu. Avalanche'is mängis ta kokku kuus hooaega. 2014. aastal pälvis ta Lady Byng Memorial Trophy.
Aastatel 2018–2013 mängis ta St. Louis Bluesis. 2019. aastal tuli ta Bluesiga Stanley karika võitjaks. O'Reilly pälvis väljalangemismängude kõige väärtuslikumale mängijale antava auhinna Conn Smythe Trophy. 2019. aasta Stanley karika finaalseerias sai ta alates 1985. aastast pärast Wayne Gretzkyt esimeseks mängijaks, kes on visanud värava finaalseeria neljas mängus järjest.
Kuna oli hooaja 2022/23 teises pooles oli suuresti tõenäoline, et Blues on väljalangemismängudest eemale jäämas, kaubeldi O'Reilly 2023. aasta veebruaris Toronto Maple Leafsi.
Aastatel 2015 ja 2016 on ta Kanada jäähokikoondise koosseisus tulnud maailmameistriks.
Nokia Arena
pisi|Nokia Arena pisi|Arena pisi|Nokia Arena Nokia Arena (soome keeles ka Tampere Arena või Tampereen Kannen areena) on mitmeotstarbeline sisehall Tamperes. See sai nime suurima sponsori Nokia järgi.
Hall valmis 2021. aasta detsembris ja see oli mõeldud 2022. aasta jäähoki maailmameistrivõistlusteks. Jäähoki puhul on selle mahutavus umbes 13 500 inimest.
Wilhelm Windelband
pisi|Wilhelm Windelband (enne 1905. aastat) Wilhelm Windelband (11. mai 1848 Potsdam – 22. oktoober 1915 Heidelberg) oli saksa filosoof, üks tähtsamaid saksa filosoofiaajaloolasi, uuskantiaanluse Badeni koolkonna rajaja.
Ta õppis algul Jena, Berliini ja Göttingeni ülikoolis arstiteadust ja loodusteadusi, seejärel aga ajalugu ja filosoofiat, mille ta avastas tänu Kuno Fischerile ja Hermann Lotzele. Viimase juhendamisel kirjutas ta doktoritöö juhuse teooriatest. Aastal 1873 kaitses ta habilitatsioonitöö tunnetuse kindlusest.
Ta oli 1876. aastast Zürichi ülikooli, 1877. aastast Freiburgi ülikooli, 1882. aastast Straßburgi ülikooli ja 1903. aastast Eduard Zelleri ja Kuno Fischeri ametijärglasena Heidelbergi ülikooli professor.
Oma kõnes Straßburgi ülikooli rektori ametisse astumise puhul 1. mail 1894 "Ajalugu ja loodusteadus" võttis ta kasutusele eristuse idiograafilise ja nomoteetilise meetodi vahel: nomoteetiline teaduslik mõtlemine otsib seadusi, millele nähtused alluvad, idiograafiline teaduslik mõtlemine avab üksiknähtusi.
Sakari Tuomioja
Sakari Severi Tuomioja (29. august 1911 Tampere – 9. september 1964 Helsingi) oli Soome poliitik.
Sakari Tuomioja oli abielus Vappu Illike Tuomiojaga (neiuna Wuolijoki, kirjanik Hella Wuolijoki tütar). Neil on kaks last: tütar Tuuli ja poeg Erkki, kes oli aastatel 2000–2007 ning 2011–2015 Soome välisminister. Sakari Tuomioja isa Walto Wihtori Tuomioja oli rahvasaadik ja aastatel 1927–1931 ajalehe Helsingin Sanomat toimetaja.
Wilhelm Windelband
Ta vastustas positivismi ning väitis, et filosoofia ei tohiks loodusteaduste metoodikat kriitikavabalt üle võtta, vaid peaks astuma loodusteadustega humanistlikku dialoogi.
Lagesöödi
Lagesöödi oli küla Harjumaal, ajalooliselt Ravila mõisa alal. Küla jääb tänapäeval Võlle küla alale. Kihelkondlikult kuulus küla Kose kihelkonda. Küla kaotati 1977, mil see liideti Võlle külaga.
Nõmmetigu
Nõmmetigu (Xerolenta obvia, sünonüüm Helicella obvia) on maismaal elav tigu, kes kuulub sugukonda nabatigulased.
Sakari Tuomioja
Tuomioja oli Juho Kusti Paasikivi II valitsuses (17. november 1944 – 17. aprill 1945) riigivaraministeeriumi minister. Juho Kusti Paasikivi III valitsuses (17. aprill 1945 – 17. juuni 1945) oli ta riigivaraminister. Urho Kaleva Kekkoneni I valitsuses (17. märts 1950 – 17. jaanuar 1951) oli ta välisminister ning kaubandus- ja tööstusminister (17. jaanuar 1951 – 30. september 1951). Urho Kaleva Kekkoneni III valitsuses (20. september 1951 – 26. november 1952) oli Tuomioja välisminister. 17. novembrist 1953 kuni 5. maini 1954 oli ta Soome peaminister, lisaks aastatel 1945–1955 Soome Panga juht.
Wilhelm Windelband
Windelband pani aluse uuskantiaanluse väärtusfilosoofilisele suunale (aksioloogiale). Tema sõnul tähendab Kanti õigesti mõistmine Kantist edasi minemist. Kantist edasi minemiseks toetus ta Georg Wilhelm Friedrich Hegelile, Johann Friedrich Herbartile ja Hermann Lotzele.
Lagesöödi
Külast on teateid alates 1913 (Lakseddi).
Wilhelm Windelband
Windelbandi tööd teadusfilosoofia ja aksioloogia alal jätkas tema tähtsaim õpilane ning ametijärglane Heidelbergi ülikoolis Heinrich Rickert. Windelbandi õpilaste seas olid ka sotsioloog Max Weber ning teoloogid Ernst Troeltsch ja Albert Schweitzer.
Piekary Śląskie
Piekary Śląskie (saksa Deutsch Piekar, 1939–1945 Scharley-Deutsch Piekar) on maakonna õigustega linn Poolas Sileesia vojevoodkonnas. Piekary Śląskie asub Bytomist vahetult põhjas.
Piekary Śląskie moodustati 1934. aastal, kui ühendati Szarlej ja Piekary Wielkie asulad. Linnaõigused sai Piekary Śląskie 1939. aastal (faktiliselt 1947. aastal).
Nõmmetigu
Nõmmeteo koda on valge, spiraalsete tumedate vöötidega, kuni 2 cm lai.
Ta elab lubjarikastes kuivades paikades. Eestis on teda leitud seni vaid Tallinnast 2011. aastal.
Tłuszcz
Tłuszcz (saksa Tluschtsch) on linn Poolas Masoovia vojevoodkonnas Wołomini maakonnas, Tłuszczi valla halduskeskus. Tłuszcz asub Varssavist ligi 35 km kirdes.
Tłuszczi on ürikutes esmamainitud 1447. aastal, linnaõigused sai 1967. aastal.
Lansi järv
Lansi järv (Lanser See) on suplemiseks mõeldud järv Austrias Lansi lähedal; see asub lõunapoolsel kõrgendikul Innsbrucki kohal. Järveni viib Innsbruckist 6. trammiliin. Järv on populaarne rohelise keskkonna tõttu. Talvel käiakse seal uisutamas. Järv kuulub Innsbrucki linnale.
Loduvee tõttu on Lansi järve vee kvaliteet üldiselt suurepärane, ehkki suviti on see mõjutatud puhkemajandusest.
James Sie
James Sie (sündinud 18. detsembril 1962 Summitis New Jersey osariigis) on Ameerika Ühendriikide näitleja.
Sakari Tuomioja
Aastatel 1955–1957 oli Tuomioja Soome suursaadik Londonis, aastatel 1957–1960 Ühinenud Rahvaste Organisatsiooni Euroopa Majanduskomisjoni peasekretär. Aastatel 1960–1964 oli ta Soome suursaadik Stockholmis, aastal 1963 lahendas Ühinenud Rahvaste O rganisatsiooni peasekretäri U Thanti käsutuses Küprose kriisi.
Tuomioja on maetud Helsingi Hietaniemi kalmistule.
Nehoiu
Nehoiu on linn Rumeenias Buzău maakonnas. Asub Buzău jõe orus ajaloolises Munteenia piirkonnas.
Linna haldusalasse kuulub 9 küla: Bâsca Rozilei, Chirlești, Curmătura, Lunca Priporului, Mlăjet, Nehoiașu, Păltineni, Stănila ja Vinețișu.
Nehoiut on kirjalikult mainitud 1549. aastal. 1989 sai linnaõigused.
Linna peamine tööstusharu on metsa- ja puidutööstus.
Endel Lieberg
Endel Lieberg (28. august 1927 Järvamaa – 10. august 2011 ) oli Eesti põllumajandustegelane, sotsialistliku töö kangelane ja NSV Liidu Ülemnõukogu saadik.
Väätsal töötas Lieberg põllumajanduses 1954. aastast. 31. jaanuaril 1954 määrati ta Koidu, hilisema 9. Mai kolhoosi esimeheks. Liebergi juhtimisel sai sellest üks Eesti edukamaid majandeid.
1987. aasta veebruaris külastas 9. Mai kolhoosi Eesti-visiidil NLKP KK peasekretär Mihhail Gorbatšov ning varem oli seal käinud ka teine NLKP KK Poliitbüroo liige, tollane KGB ülem Juri Andropov.
Eesti Vabariigis töötas Lieberg Eesti ühe suurema põllumajandusettevõtte Väätsa Agro OÜ tegevjuhi ja nõukogu esimehena, otsesest juhtimisest loobus ta 2006. aastal.
Ajakirjanik Enn Anupõld on kirjutanud Endel Liebergist ja teistest temaaegsetest esimeestest raamatu "Parunid, matsid ja vurled" (Tallinn: Ilo, 2007).
Endel Lieberg oli Eesti Rukki Seltsi nõukogu liige ja TÜ Laeva Piim nõukogu liige.
Valesüüdistus
Raivo Palmaru teatel oli 1990. aastal pastor Harald Mere mõrva järel üks spekulatsioon, et mõrva olevat tellinud Endel Lieberg, kes võtnud palgamõrvarile tasumiseks oma hoiuarvelt 14 000 rubla. Nagu selgus kontrollimisel, polnud Lieberg raha välja võtnud ning oletatav mõrvar oli ammu maha lastud.
Põllumajanduspoliitilisi seisukohavõtte
Lieberg süüdistas Mart Laari põllumajanduspoliitikat väiketalude väljasuretamises: "Kahju, et kümne-viieteistkümne lehmaga farme enam pole, kuigi ühe pere saaks ju sellega toidetud. Aga talude pidamine sai välja suretatud. See on suund, mis Mart Laari valitsuse ajal hooga käima lükati." Teisal on Lieberg pooldanud siiski suurtalusid: "Mina arvan, et lehmi peaks olema saja ümber ja maad paar-kolmsada hektarit. Siis oleks mõtet, saaks natuke ka palgatööjõudu pidada. Muidu oled naisega kahekesi, ühtki vaba päeva ju ei saa. See on loomatöö."
Sõjaeelset Eestit kujutas Lieberg ideaalilähedasena: "Ma mäletan natuke Eesti esimest vabariiki. See oli midagi muud. Vargust üldse ei olnud. Põllutööriistad jäeti põllule, ega keegi neid võtnud. Omand oli püha ja puutumatu."
"Õigem oleks terminite kapitalism ja sotsialism asemel kasutada termineid turumajandus ja käsumajandus. Turumajandus on igati normaal­ne ja edasiviiv majandusmudel, kuid kui vaadata olukorda Eesti põllumajanduses, siis võrreldes Lääne-Euroopa riikidega oleme ebavõrdses seisus," on Lieberg öelnud. Tema hinnangul tuleks toota Eestis ise põhitoiduaineid nagu leib, teravili, piim, liha ja kartul. Hinnapoliitikas peaks aga piirama töötleva tööstuse ja kaubanduse kasumimarginaali.
Tunnustus
Endel Lieberg oli Baltimaades ainus ja NSV Liidus 219. kahekordne sotsialistliku töö kangelane (1971 kaheksanda viisaastaku töötulemuste eest ja 1987 seoses Gorbatšovi visiidiga) ja tal oli neli Lenini ordenit (1965, 1971, 1977, 1987).
1974. aastal anti talle Eesti NSV teenelise põllumajandustöötaja aunimetus.
1999. aastal anti talle Järvamaa vapimärk.
Kahekordsetele sotsialistliku töö kangelastele oli ette nähtud püstitada sünnikohas büst. Liebergile taheti see rajada tema kodukohta, algul Paide kultuurimaja ette ja hiljem Väätsale. Büsti rajamine jäi ära Liebergi vastuseisu tõttu.
Isiklikku
Endel Lieberg oli 1954. aastast abielus Heljo Liebergiga. Neil sündis kaks poega: Jüri ja Tõnu. Jüri Lieberg on Tartu Ülikooli kliinikumi veresoontekirurgia osakonna juhataja. Tõnu Lieberg oli OÜ Väätsa Agro taimekasvatuse juhataja.
Lieberg astus NLKP-sse 1953. aastal.
Välislingid
''Selle artikli kirjutamisel on kasutatud venekeelset artiklit ru:Лиеберг, Эндель Аугустович seisuga 29. juuli 2011.''
Athena (kirjastus)
Athena oli Eesti kirjastus.
Kirjastus tegutses 1990. aastatel.
Lenderma
Lenderma oli küla Harjumaal, ajalooliselt Ravila mõisa alal. Küla jääb tänapäeval Palvere ja Nõmbra küla alale. Kihelkondlikult kuulus küla Kose kihelkonda. Küla kaotati 1977, mil see liideti Palvere külaga.
Külast on teateid alates 1241 (Lendælemet).
Rouvroy kanton
Rouvroy kanton oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015.
Koosseis
Kanton koosnes 3 vallast:
Amir Talai
Amir Talai (sündinud 24. juunil 1977 San Franciscos) on Ameerika Ühendriikide näitleja.
Nelja keisri aasta
pisi|350px|Rooma keisririik aastal 69. Pärast keiser Nero surma said järjestikku keisriks neli silmapaistvat Rooma ülikut Nelja keisri aasta (69) oli Rooma keisririigi ajaloos aasta, mil järjepanu valitses riiki neli keisrit: Galba, Otho, Vitellius ja Vespasianus. Keiser Nero enesetapule aastal 68 järgnes lühike kodusõja periood, mis oli esimene kodusõda alates Marcus Antoniuse surmast aastal 30 eKr. Vahemikus 68. aasta juunist 69. aasta detsembrini oli Vana-Rooma tunnistajaks Galba, Otho ja Vitelliuse järjestikusele tõusule ja langusele kuni 69. aasta juulis astus lõpuks ametisse keiser Vespasianus, Flaviuste dünastia esimene keiser. Selle ajajärgu ühiskondlikud, sõjalised ja poliitilised segadused tõid kaasa tagasilöögid üle kogu keisririigi, sealhulgas Bataavide ülestõusu puhkemise.
Nerost Galbani
pisi|150px|Nero Aastal 65 üritati Gaius Calpurnius Piso juhitud Piso vandenõuga ebaõnnestunult Rooma vabariiki taastada. Järgnes hulk hukkamisi, mis jätsid Nerole senatisse alles vaid mõned poliitilised liitlased. 67. aasta lõpus või 68. aasta alguses hakkas Gallia Lugdunensise provintsi kuberner Gaius Iulius Vindex vastu Nero maksupoliitikale, eesmärgiga panna Nero asemel keisriks Hispania Tarraconensise provintsi kuberner Galba.
Vindexi ülestõus Gallias ei olnud edukas ja Germaania piirile paigutatud leegionid marssisid Vindexiga kohtuma, et talle kui reeturile vastu astuda. Lucius Verginius Rufuse juhtimisel alistas Reini sõjavägi Vindexi ja viimane tappis end. Algselt kuulutas senat Galba seepeale rahvavaenlaseks.
68. aasta juunis õhutas pretoriaanide prefekt Nymphidius Sabinus oma mehi, et need oleksid Nero asemel lojaalsed Galbale; Nymphidius Sabinus tegi seda aga osana plaanist ise keisriks saada. Selle tulemusena oli Nero ootamatult võimuta jäänud ja senat sai ta riigivaenlaseks kuulutada; seepeale Nero põgenes Roomast ja sooritas enesetapu. Seejärel tunnustati keisrina Galbat ja teda tervitati keisrina, kui ta vaid ühe leegioniga (VII Galbiana, mida hiljem tunti nimega VII Gemina) linna sisenes.
Galbast Othoni
pisi|150px|Galba See käik aga ei toonud Germaania leegionitele loodetud tasu nende lojaalsuse eest ja pigem süüdistati neid selles, et nad olid takistanud Galba teed troonile ja leegionite juht Rufus vahetati uue keisri poolt kohe välja. Germania Inferiori provintsi uueks kuberneriks määrati Vitellius. Poliitilise kindlustunde kadumine Germaania lojaalsuse suhtes tõi kaasa ka keiserliku Bataavia ihukaitseväe laialisaatmise ja mässu.
Galba populaarsus ei kestnud kaua. Rooma poole marssides ta kas hävitas linnad, kes teda kohe ei tunnustanud, või trahvis neid suurte summadega. Roomas tühistas Galba kõik Nero reformid, sealhulgas mitmete oluliste isikute privileegid. Sarnaselt oma eelkäijaga kartis Galba vandenõulasi ning lasi mitu senaatorit ja aristokraati ilma kohtuta hukata. Ka pretoriaanid ei olnud rahul, sest pärast Galba ohutut Rooma jõudmist keeldus ta neile maksmast tasu, mida prefekt Nymphidius oli neile uue keisri nimel lubanud. Peale selle keeldusid Germania Inferiori leegionid 69. kalendriaasta 1. jaanuaril Galbale truudust ja kuulekust vandumast ning juba järgmisel päeval kuulutasid mainitud leegionid hoopis oma kuberneri Vitelliuse keisriks.
Kuuldes uudiseid Reini leegionite kaotamisest sattus Galba paanikasse ja ta kiitis heaks noore senaatori Lucius Calpurnius Piso Licinianuse oma järglaseks saamise. Seda tehes solvas ta paljusid inimesi, sealhulgas (ja ennekõike) mõjukat ja ambitsioonikat meest Marcus Salvius Othot, kes soovis ise keisriks saada. Otho andis pretoriaanidele, kes olid keisriga niigi väga rahulolematud, altkäemaksu, et nad tema poolele tuleksid. Kui Galba riigipöördekatsest kuulis, läks ta tänavatele, püüdes olukorda stabiliseerida. See osutus aga veaks, sest ta ei suutnud endale toetajaid saada. Varsti pärast seda tapsid pretoriaanid foorumil tema ja Luciuse.
Chalermpol Malakham
Chalermpol Malakham (tai keeles เฉลิมพล มาลาคำ; sündinud 	10. oktoober 1962) on tai laulja ja näitleja.
Nelja keisri aasta
Othost Vitelliuseni
Vitelliuse selja taha olid koondunud keisririigi parimad leegionid I Germanica ja XXI Rapax, mis koosnesid Germaani sõdade veteranidest. Neist said tema võimule saamise püüdluste parimad argumendid. Otho ei soovinud järjekordset kodusõda alustada ja saatis teele oma saadikud, et need pakuksid rahu ja väljendaksid Otho pakkumist Vitelliuse tütrega abielluda. Ent aruteludeks oli liiga hilja, kuna Vitelliuse väejuhtide juhtimisel oli pool tema sõjaväest Itaaliasse liikumas. Pärast hulka vähetähtsaid võite alistati Otho väed Bedriacumi lahingus. Põgenemise ja vasturünnaku üritamise asemel otsustas Otho anarhia lõpetada ja sooritas enesetapu. Ta oli olnud keiser veidi enam kui kolm kuud.
Vitelliusest Vespasianuseni
pisi|130px|Vitellius Kuuldes Otho enesetapust tunnustas senat keisrina Vitelliust ja uus keiser asus Rooma poole teele. Ent uut keisrit saatsid probleemid juba valitsemisaja algusest alates. Linn oli väga skeptiline kui Vitellius valis enda pontifeksi ametisse määramise ajaks aastal 390 eKr toimunud Allia lahingu aastapäeva, mis oli roomlaste uskumuste järgi halbade ennete päev.
Järgnenud sündmused näitasid, et neil oli õigus. Olles oma trooni hästi kindlustanud, võttis Vitellius käsile hulga pidusöökide, bankettide (Suetonius räägib kolmest banketist päevas: hommikul, pärastlõunal ja õhtul) ja triumfaalsete paraadide korraldamise, mis viisid aga riigikassa pankroti äärele. Kiiresti lisandus võlgasid ja rahalaenajad hakkasid tagasimakseid nõudma. Vitellius näitas oma vägivaldset poolt, käskides kõiki, kes julgesid selliseid nõudmisi esitada, piinata ja hukata. Kui rahaasjad olid viletsas seisus, hakkas Vitellius tapma kodanikke, kes nimetasid teda oma pärijaks ja seda sageli koos kõigi kaaspärijatega. Veelgi enam – ta otsis üles iga võimaliku rivaali, kutsus tolle suurema võimu lubamise tähe all paleesse ja lasi nad mõrvata.
pisi|130px|vasakul|Vespasianus Vahepeal olid aga Aafrikas Egiptuse provintsis ja Lähis-Idas Juudamaa ja Süüria provintsides teenivad leegionid kuulutanud keisriks Vespasianuse. Viimasele andis Nero aastal 67 erikäsu suruda maha juutide ülestõus; seal pälvis ta Süüria kuberneri Gaius Licinius Mucianuse toetuse, kelle juhtimise all marssis Rooma tugev Juudamaa ja Süüria leegionitest võetud sõjavägi. Vespasianus ise reisis Aleksandriasse, kus ta oli 1. juulil keisriks kuulutatud, saavutades seeläbi kontrolli Roomale ülioluliste Egiptuse teraviljavarude üle. Tema poeg Titus (hilisem keiser) jäi Juudamaale juutide ülestõusuga tegelema. Enne kui idapoolsed leegionid Rooma jõudsid, kuulutasid ka Doonau lähedal teeninud Raetia ja Möösia provintside leegionid augustikuus Vespasianuse keisriks ning tungisid Marcus Antonius Primuse juhtimise all Itaaliasse. Oktoobris purustasid Primuse juhitud väed Teises Bedriacumi lahingus Vitelliuse armee.
Vaenlastest ümbritsetuna tegi Vitellius viimase katse linna enda poole võite, jaotades altkäemakse ja lubades võimu sinna, kuhu vaja. Doonau armee oli nüüd Roomale väga lähedal ja ohu lähedust mõistes tegi Vitellius viimase katse aega võita: ta saatis Vesta neitsite saadetud saadikud vaherahu üle läbi rääkima ning rahukõnelusi alustama. Järgmisel päeval saabusid aga sõnumitoojad teatega selle kohta, et vaenlane on linna väravate all. Vitellius peitis end ära ja valmistus põgenema, kuid otsustas veel viimast korda paleed külastada. Kuid Vespasianuse mehed tabasid ja tapsid ta. Pealinna vallutades põletasid nad maha ka Kapitooliumi künkal asunud Jupiterile pühendatud templi.
Senat tunnustas Vespasianust keisrina juba järgmisel päeval. Tegemist oli Galba troonile asumisega alanud aasta 21. detsembriga.
Järelkaja
Peale Vitelliuse alistamist ei olnud Vespasianuse keiserlikule võimule enam otseseid ohtusid. Ta pani aluse stabiilsele Flaviuste dünastiale ja suri aastal 79 keisrina loomulikku surma. Tema kuulsad viimased sõnad olid "Vae, puto deus fio" ("Oh häda, mulle tundub, et ma muutun jumalaks ...").
Jamie Oliver
thumb|Jamie Oliver 2008. aastal James Trevor Oliver (sündinud 27. mail 1975 Inglismaal Essexi krahvkonnas) on inglise telekokk ja paljude kokaraamatute autor.
Oma esimese telesarja "The Naked Chef" järgi sai ta hüüdnime Alasti kokk.
Ta on alates 2000. aastast abielus Juliette Nortoniga. Neil on neli last: Poppy Honey (sündinud 18. märts 2002), Daisy Boo (10. aprill 2003), Petal Blossom Rainbow (3. aprill 2009) ja Buddy Bear Maurice Oliver (15. september 2010).
Tšernihivi Paraskeva kirik
Tšernihivi Paraskeva Pjatnõtsa kirik (ukraina keeles П’ятницька церква в Чернігові, Храм Св. вмч. Параскеви П’ятниці на Торгу) on õigeusu kirik Tšernihivis Ukrainas. Kirik kuulub Ukraina Õigeusu Kiriku alla. Kirik on silmapaistev arhitektuurimälestis mongolite invasiooni eelsest Kiievi-Venest.
Kirik asub linna ajaloolises osas Bogdan Hmelnitski väljaku lähedal.
Arhitektuur
Paraskeva kirik on ehitatud lamedatest rooma tellistest (plinthus, плинфа). Mõõtmetelt pole see suur, vaid 16 × 11,5 meetrit. See on ruudukujulise põhiplaaniga ja kolme idaapsiidiga ümarkaarsete ukse- ja aknaavadega tsentraalehitis, mille keskelt tõuseb bütsantsipärase madalkumera kupliga kroonitud pilujate akendega tambuur. Erinevalt Vladimiri-Suzdalimaa samal ajaperioodil ehitatud valgest kivist kirikutest, mis on pigem staatilise üldilmega, on Tšernihivi Paraskeva kirik dünaamilise kavatisega. Dünaamilise mulje loovad nii igas küljes keskelt kõrgema viiluna tõusvad seinapinnad kui ka astmeliselt kupli suunas tõusvad kaarjad zakomara-taolised kaarjate karniisidega, katusega kaetud viilud, sarnased hilisemast arhitektuurist tuntud kokošnikutega. Vertikaalset tendentsi rõhutavad neljas küljes olevad ja katuseni ulatuvad mitmeastmelised pilastrid ja apsiidide liseenid. Hoone kaunistused on iseloomulikud tellisarhitektuurile - sakkfriisid ja sakkidena vahelduvas suunas friisiks või kaldruudumustriks laotud tellised, kuid omapärased on küljetsi paigutatud tellistest laotud meanderfriisid külgseinte keskosas akende ja niššide all. Kirikul on kolm tellistest, kaarel ümarmõikaga kaunistatud astmikportaali, peaportaal lääneseinas, külgseintes põhja- ja lõunaportaal. Katuse astmelisus on jälgitav ka siseruumis.
Ajaloost
1670. ja 1690. aastatel ehitati kirik ümber Ukraina barokkstiilis. 17. ja 18. sajandil oli kirikus nunnaklooster, mis põles 1750. aastal maha. 1820. aastatel ehitati kirikule kahekorruseline kellatorn (lammutati alles 1962).
Liivaaugu
Liivaaugu oli küla Harjumaal, ajalooliselt Perila mõisa alal. Küla jääb tänapäeval Perila küla alale. Kihelkondlikult kuulus küla Harju-Jaani kihelkonda. Küla kaotati 1977, mil see liideti Perila külaga.
Sułkowice
Sułkowice on linn Poolas Väike-Poola vojevoodkonnas Myślenice maakonnas, Sułkowice valla halduskeskus.
Žurava
Žurava (ukraina keeles Журава) on küla Ukrainas Vinnõtsja oblastis Lõpovetsi rajoonis. Elanike arv on 342. Pindala on 1,44 km².
Tallinna ettevõtlusauhinnad
Tallinna ettevõtlusauhinnad on ettevõtlus konkurss, kus tunnustatakse Tallinna ettevõtjaid. Konkurss toimub Tallinna ettevõtluspäeva raames.
Vierchniadźvinski rajoon
Vierchniadźvinski rajoon (transkribeerituna Veerhnjadzvinski rajoon) on rajoon Valgevenes Viciebski oblastis. Rajoon piirneb läänes Lätiga, põhjas aga Venemaaga.
Rajooni pindala on 2140 km². 2014. aasta seisuga elas seal 22564 inimest.
Halduskeskus on Vierchniadźvinski linn. Rajoonis asub ka endine Asvieja linn, praegu agrolinnake.
Rajooni suurimaks jõeks on lõunapiiril voolav Daugava. Rajoonis voolavad ka selle lisajõed Sarjanka ja Drissa jõgi. Kõrgeim koht on Haradziłavičy küla lähistel – 191,8 meetrit. Suuremad järved on Asviejskaje, Lisna, Biełaje ja Ciatna.
2014. aasta seisuga olid elanikest 90,06% valgevenelased, 7,38% venelased, 1,14% ukrainlased ja 1,42% oli teistest rahvustest. 68,7% elanike emakeeleks oli valgevene keel, 30,03% elanike emakeeleks oli vene keel. Koduse keelena kõneles valgevene keelt 37,61% elanikke, vene keelt aga 57,41%.
Kostivere karstiala
pisi|Vaade Kostivere karstialale linnulennult pisi|Droonivideo Kostivere karstialast 2021. aasta kevadel pisi|Jäänukpankadest on tuntuim 2,8 meetri kõrgune Kivilaud.Kostivere karstiala on Kostivere alevikus Jõelähtme vallas asuv karstiala, mille on kujundanud Lasnamäe lademe lubjakivist läbi voolav Jõelähtme jõgi.
Karstiala on 2,5 km pikk ja 0,5 km lai. Ala geograafilised koordinaadid on.
See on rikas mitmesuguste karstivormide poolest. Näiteks esineb seal arvukalt pikki ja kitsaid avalõhesid, karstilehtreid ning jäänukpankasid. Koobastest on suurim Karjakelder, millel on pikkust 6 m, laiust 4 m ja kõrgust 2,5 m.
Karstialal eristatakse kahte enamkarstunud piirkonda – Suurt langatusala ja Väikest langatusala. Suur langatusala algab umbes 700 meetri kaugusel kurisust, kui maapind läheb üle avalõhedest liigestatud veertega 300 meetri pikkuseks ja muutliku laiusega langatusoruks. Selle pindalaks on umbes 15 ha ja see on moodustunud kahe erineva lõhesüsteemi ristumiskohas. Mõnisada meetrit edasi asub aga Väike langatusala, kus jõesäng täitub veega vaid lühikeseks ajaks kevadperioodil.
Karstiala järgi on nime saanud Väo kihistu Kostivere kihistik.
Karstiala parimal paljandil on ülemised 1,4 meetrit Koljala kihistiku lubjakivid. Järgneb 40 cm sama kihistiku paksukihilist lubjakivi, seejärel 10 cm savikat lubjakivi. Allpool on kolm meetrit Kostivere kihistiku puhast paksukihilist lubjakivi.
Adílson Batista
Adílson Dias Batista (sündinud 16. märtsil 1968 Curitibas) on Brasiilia endine jalgpallur, kaitsja.
Pärast sportlaskarjääri lõppu on ta tegutsenud treenerina. Alates 2019. aasta novembrist on ta Brasiilia esiliigaliiga klubi Cruzeiro peatreener. Ta on olnud muu hulgas ka Brasiilia klubide Grêmio (2003–2004), Corinthianse (2010), Santose (2011), Atlético Paranaense (2011), São Paulo (2011) ja América Mineiro (2018) peatreener.
Harry Potter and the Methods of Rationality
"Harry Potter and the Methods of Rationality" ("HPMOR") on Harry Potteri romaanisarja fänniloome, mille autor on Ameerika Ühendriikide arvutiteadlane Eliezer Yudkowsky.
Raamatus püütakse Harry Potteri maailma ja võlukunsti selgitada teadusliku meetodi kaudu. See koosneb 122 peatükist ja ilmus osadena 28. veebruarist 2010 kuni 14. märtsini 2015. Teosele on ilmunud mitmeid järgi. Nende seas näiteks "Significant Digits".
Raamatu autor Yudkovski on tehisintellekti alale spetsialiseerunud USA teadlane. Ta on pidanud ka blogi nimega LessWrong, mis käsitleb sügavuti ratsionaalsust ja kognitiivseid nihkeid.
Sisu
Ma mõtlen midagi Baconi plaani sarnast, mitte poliitilist võimu.
"Kõigi võimalike hüvede saavutamist" ja muud sellist.
Ma tahan korraldada võlusõnade eksperimentaalse uurimise,
määrata nende toime aluseks olevad seadused,
teha maagia teadusliku teadmuse haruks,
liita üheks võlurite ja tavainimeste maailm,
parandada igas mõttes elukvaliteeti,
viia inimkond sajandeid edasi,
koloniseerida Päikesesüsteem
ja kõige tähtsam -
saada aru, mis siin kurat võtaks toimub
sest ümberringi käib kõikjal absoluutne jama.
Ilmumine teistes keeltes
Raamat ilmus 2018. aastal ka vene keeles tänu edukale kampaaniale ühisrahastusplatvormil Planeta.ru, mille käigus hangiti vajaminev summa – 1,086 miljonit rubla – juba esimese 30 tunniga. Kokku koguti 11,4 miljonit rubla. Kampaania eestvedaja oli Michail Savin, Lendava Makaronimonstrumi kiriku patriarh.
Hiinakeelne tõlge ilmus võrgus 2015. aastal
Osaline tõlge on olemas 17 keeles.
Sains-en-Gohelle'i kanton
Sains-en-Gohelle'i kanton oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015.
Koosseis
Kanton koosnes 6 vallast:
Miilimaa
Miilimaa oli küla Harjumaal, ajalooliselt Haiba mõisa alal. Küla jääb tänapäeval Mõnuste küla alale. Kihelkondlikult kuulus küla Hageri kihelkonda. Küla kaotati 1977, mil see liideti Mõnuste külaga.
Nikola Jokić
Nikola Jokić (sündinud 19. veebruaril 1995) on Serbia elukutseline korvpallur, kes mängib 2015. aastast NBA klubis Denver Nuggets.
Karjäär Euroopas
Jokić alustas profikarjääri 17-aastaselt, kui sõlmis 2012. aasta suvel lepingu klubiga Belgradi Mega Basket, kus esindas esialgu enamasti noortemeeskonda. Esindusmeeskonnas teenis ta koha hooajaks 2013/14, mil tõi Aadria liigas keskmiselt 11,4 punkti ja 6,4 lauapalli ning Serbia liigas keskmiselt 10,9 punkti ja 6 lauapalli mängus.
2014/15. hooajal meeskonna liidriks kerkinud Jokić kogus Aadria liiga 24 kohtumisega keskmiselt 15,4 punkti, liiga parimad 9,3 lauapalli ja 3,5 resultatiivset söötu mängus ning valiti Aadria liiga põhihooaja kõige väärtuslikumaks mängijaks. Samal hooajal jäi Serbia liigas tema arvele keskmiselt 18,4 punkti, 10,4 lauapalli ja 2,7 tulemuslikku söötu mängus.
Karjäär NBA-s
Denver Nuggets omandas Jokići mängijaõigused 2014. aasta NBA draft'i 41. valikuga, kuid serblane liitus NBA-ga aasta hiljem. Debüüthooajal (2015/16) kogus ta Nuggetsi kasuks keskmiselt 10 punkti, 7 lauapalli ja 2,4 resultatiivset söötu mängus ning valiti uustulnukate sümboolsesse esiviisikusse.
Hooajaks 2018/19 kerkisid Jokići keskmised näitajad juba 20,1 punkti, 10,8 lauapalli ja 7,3 resultatiivse sööduni mängus. Eduka hooaja eest valiti ta 2019. aastal NBA sümboolsesse esiviisikusse ja tähtede mängule.
Jokić on parima Euroopa mängijana teinud NBA-s 55 kolmikduublit, mis annab üldtabelis üheksanda koha.
Rahvuskoondis
Jokić võitis Serbia koondisega 2016. aasta olümpiamängudel hõbemedali ning saavutas 2019. aasta maailmameistrivõistlustel viienda koha.
Lüganuse vald
Lüganuse vald on vald Ida-Viru maakonna loodeosas Soome lahe kaldal.
Lüganuse vald moodustati 2017. aastal senise Lüganuse valla, Kiviõli linna ja Sonda valla liitmisel. Lüganuse vallavolikogu ei nõustunud vabatahtlikult liitumisega ja vaidlustas sundliitmise Riigikohtus, kuid jäi seal kaotajaks.
Lüganuse vallavanem on Marja-Liisa Veiser. Eelmine vallavanem oli Andrea Eiche.
Asustus
Vallas on 2 linna, 3 alevikku ja 48 küla.
Alevikud: Erra (136), Lüganuse(433) ja Sonda (384)
Külad: Aa, Aidu, Aidu-Liiva, Aidu-Nõmme, Aidu-Sooküla, Aruküla, Arupäälse, Aruvälja, Hirmuse, Irvala, Jabara, Koolma, Kopli, Kulja, Liimala, Lipu, Lohkuse, Lümatu, Maidla, Matka, Mehide, Moldova, Mustmätta, Oandu, Ojamaa, Piilse, Purtse, Rebu, Rääsa, Salaküla, Savala, Sirtsi, Soonurme, Tarumaa, Uniküla, Varja, Veneoja, Virunurme, Voorepera, Erra-Liiva, Ilmaste, Koljala, Nüri, Satsu, Uljaste, Vainu, Vana-Sonda, Varinurme
Ajalugu
Lüganuse kihelkond on eesti ajalooline kihelkond ajaloolisel Virumaal ning Viru/Rakvere kreisis, Eestimaa kubermangus. Kihelkond hõlmab praeguse Kiviõli linna, Lüganuse ning osaliselt Viru-Nigula ja Toila valla territooriumi. Kihelkonnas kõneldi Alutaguse murde Lüganuse murrakut.
13. sajandi alguses oli Lüganuse kihelkonna alal Askälä muinaskihelkond, mis oli osa ajaloolisest Viru maakonnast. Askälä muinaskihelkonnas oli mitu linnust: Alulinn, Purtse Taramägi (linnus) ja Purtse Tarakalda linnamägi.
Kirikukihelkonnana moodustati Lüganuse kihelkond (Lyggenus Kirspel) 13. sajandil. Lüganuse kirikut, mille kaitsepühak on Ristija Johannes, ehk rahva keeles Lüganuse Jaani kirikut on esmamainitud 1373. aastal. 15. sajandil liideti Lüganuse kirikukihelkond halduslikult Alutaguse kihelkonnaga ja see läks Narva lääni koosseisu. 15.–18. sajandil muudeti mitu korda kihelkonna piire.
Kirikukihelkonnana eksisteeris Lüganuse kihelkond 1917. aastani. Eesti Vabariigi ajal jätkas kihelkond tööd kuni 1925. aastani, mil kirikukihelkonnad likvideeriti. Lüganuse kuulus edaspidi osaliselt Püssi valla alla. Lüganuse vald loodi 1939 peamiselt Püssi valla maadele, 1950. aastal vald kaotati. Valla staatus ennistati 11. juulil 1991.
Lüganuse ja Maidla valla ning Püssi linna ühinemisel moodustati 27. oktoobril 2013 uus omavalitsusüksus – Lüganuse vald. 2017. aastal otsustas Vabariigi Valitsus liita haldusreformi käigus moodustatava Lüganuse vallaga senised Lüganuse valla, Kiviõli linna ja Sonda valla.
Loodus
pisi|[[Aidu karjääri on rajatud sõudekanal]] Varja rändrahn on looduskaitsealune rabakivist hiidrahn Lüganuse vallas Varja külas.
Ahermu juga asub Lüganuse vallas Jabara külas, Tallinna–Narva maantee ja Ahermu talu lähistel. Randadest asuvad vallas Liimala rand ja Aa rand.
Suurim valla jõgi on Purtse jõgi, mille lisajõgedeks on vallas suuruselt teine Kohtla jõgi ja Erra jõgi.
Vallas asuv Ontika paekallas on Põhja-Eesti pankranniku võimsaim osa. Ontika paekaldal asuvad nii Põhja-Eesti pankranniku kui ka Baltimaade kolm kõrgeimat juga: Valaste (30,5 m), Saka ja Karjaoru.
Valla juhtimine
Lüganuse Vallavalitsus on valla kollegiaalne täitevorgan, mille moodustab volikogu ja mida juhib vallavanem. Valitsuse koosseisu kuuluvad vallavanem ja valitsuse liikmed.
Lüganuse Vallavolikogu juhib volikogu liikmete seast valitud volikogu esimees. Volikogu võib moodustada alatisi ja ajutisi komisjone ning volikogu liikmed võivad igaüks kuuluda ühte fraktsiooni. Volikogul on eestseisus, mis on volikogu esimehele nõuandev tööorgan, kuhu kuuluvad volikogu esimees, aseesimees ja kõikide volikogu alatiste komisjonide esimehed.
Sümboolika
2017. aasta detsembris kuulutas vallavalitsus välja konkursi uue ühinenud Lüganuse valla sümboolika leidmiseks. Konkursile laekus 31 tööd erinevatelt autoritelt, võitjaks osutus kavand „Sookail 2".
Õisikrist sümboliseerib tugevust, on iidne kaitsesümbol ja tähistab koostööd, aga viitab ka hiiemäele, muinaseestlaste pühapaigale ning muistsetele asustustele (Askele, Uljaste). Sookail sümboliseerib valla soist pinnast ja looduskaitsealasid, tuntud ravimtaimena ka jõudu ja väge. Hõbedane ärastala sümboliseerib valla mägesid. Langeva mäenõlvana viitab see spordi edendamisele – vallas on erakordselt head sportimisvõimalused: Kiviõli Seikluskeskus, motokeskus, Aidu veespordikeskus. Roheline värv viitab metsadele ja viljeldavale põllumajandusele. Must värv tähistab tööstust, kaevandusi ja tööstuse arengu tõttu tekkinud asulaid. Hõbedane värv märgib valgust ja vaimsust.
Lüganuse valla sümbolid võeti kasutusele 19. oktoobrist 2018.
Kultuur
pisi|[[Purtse vasallilinnus on populaarne turismisihtkoht]] Lüganuse vallas asub alates 2019. aastast tegutsev Salapiiritusveo muuseum ja aastast 2015 avatud Purtse jahisadam.
Kõrkküla kivirist on paekivist rist Lääne-Viru maakonnas Viru-Nigula vallas Kõrkkülas Tallinna–Narva maantee vasakus ääres, püstitatud sinna 1590. aastal surma saanud vene bojaari Vassili Rosladini mälestuseks.
Külaelu edendamiseks loodi 2007. aastal MTÜ Lüganuse Küla Selts.
Valla üheks suurürituseks on igal aastal toimuv Maarahva Laat.
Lüganuse valla ajaleht
Lüganuse Vallaleht ilmub paralleelselt eesti ja vene keeles ning vahendab Lüganuse valla uudiseid.
Haridus
pisi|Püssi koolihoone rajati Eesti vabariigi algusajal ja seda peetakse üheks selle perioodi esinduslikumaks algkoolihooneks Eestis Lüganuse vallas on viis kooli: Lüganuse Kool, Maidla Kool, Kiviõli I Keskkool, Kiviõli Vene Kool ja Sonda Kool; kolm lasteaeda: Püssi Marjakese Lasteaed, Kiviõli linna lasteaed Kannike, Erra Lasteaed; Maidla kooli lasteasutus ja Sonda Kooli lasteaia liitrühm.
Huvikoole on kaks: Kiviõli Kunstide Kool ja Maidla Huvikool.
28 Liberty Street
One Chase Manhattan Plaza on äripindadega kõrghoone New Yorgi linnas Lower Manhattani ärikeskuses aadressil 28 Liberty Street. Hoonel on 60 korrust ja see on 248 meetrit kõrge. See on ehitatud rahvusvahelises stiilis ning valmis aastal 1961.
Lucy Liu
Lucille Alexis Liu (sündinud 2. detsembril 1968) on Ameerika Ühendriikide näitleja.
Ta mängis näiteks Ally McBealis ja Charlie inglites.
CBS-i krimi-telesarjas "Sherlock New Yorgis" mängib ta Joan Watsonit.
Phở
pisi|Phở
Phở (pho) on populaarne Vietnami nuudlisupp, mida serveeritakse kas veise- (phở bò) või kanalihaga (phở gà).
See pärineb Nam Địnhi provintsist, kust levis Hanoisse. Pho 'd süüakse peamiselt Vietnamis, kuid pärast Põhja-Vietnami võitu Vietnami sõjas tõid põgenikud selle kaasa ka Ameerikasse ja Euroopasse.
Pho 'd süüakse tavaliselt hommikusöögiks.
Halliste rahvamaja
1946. aastal tööd alustanud klubihoone renoveeriti aastatel 2008–2010.
Rahvamaja juhataja on Laine Pedaja.
Simalia
Simalia on maoperekond.
Klassifikatsioon
Perekonda Simalia klassifitseeritakse roomajate andmebaasis järgmised maoliigid :
Sünonüüm
Simalia on maoperekonna Morelia taksonoomiline sünonüüm (Reynolds, Niemiller et Revell, 2014.).
Välislingid
Selles artiklis on kasutatud prantsuskeelset artiklit fr:Simalia seisuga 02.09.2014.
Polina Degtjarenko
Polina Degtjarenko (sündinud 22. juunil 1986) on Tartu Ülikooli Ökoloogia ja Maateaduste Instituudi botaanika osakonna samblikuteadlane, kelle peamisteks uurimisvaldkondadeks on tolmusaaste mõju boreaalsetele metsakooslustele, sambliku-, sambla- ja vetikakooslustele mändidel, bioindikatsioon, samblike populatsioonide geneetiline mitmekesisus ja samblike mitmekesisus Eestis.
Ta lõpetas 2008. aastal Tartu Ülikooli ökoloogia ning elustiku kaitse erialal, sai 2010. aastal samast teadusmagistri kraadi keskkonnatehnoloogia erialal ning kaitses 2016. aastal botaanika ja ökoloogia teaduskonnas doktoriväitekirja "Aluselise tolmusaaste mõju taimede ja samblike mitmekesisusele: kooslustest geneetilise mitmekesisuseni".
Ta on aastast 2019 Rahvusvahelise Lihhenoloogia Assotsiatsiooni (IAL) liige.
Jaak Rebane
Jaak Valter Rebane (22. november 1912 Häädemeeste vald, Pärnumaa – 1. märts 2010 Tallinn) oli eesti arst.
ÕL
ÕL on lühend, mis võib tähendada järgmist:
Georgi Podekrat
Georgi Podekrat  (9. aprill 1875 Karula kihelkond, Võrumaa – 1941 Leningrad) oli Eesti õigeusu köster-kooliõpetaja ja vaimulik (preester).
Podekrat õppis Riia Vaimulikus Seminaris (1886–1897), kus omandas köster-kooliõpetaja kutse. 1902. aasta 9. veebruaril pühitses Riia ja Miitavi ülempiiskop Agafangel ta diakoniks ning 13. veebruaril preestriks.
Podekrat oli Paide karskusseltsi Idu liige.
1919. aastal läks ta koos perega Venemaale. 1941. aastal hukkusid nad koos abikaasaga Leningradi blokaadis, nende hauakoht on teadmata.
Isiklikku
Ta oli abielus Nadežda Podekratiga, neiuna Lindenberg, neil oli kaks poega ja tütar. Tema äi Mihkel Lindenberg oli ajakirjanik ja kooliõpetaja, naise onu Jakob Lindenberg oli õigeusu preester, kälimees Konstantin Ramul oli psühholoog, Tartu Ülikooli professor.
Kohtutäituri tasu
Kohtutäituri tasu (ingl bailiff`s fee) on tasu, mida võlgnik maksab täitemenetluses kohtutäituri ametitoimingu eest. Kohtutäituri tasu võib kohtutäituri seaduse järgi liigitada menetluse alustamise tasuks, menetluse põhitasuks ja täitetoimingu lisatasuks.
Kohtutäituri tasu arvestamine Eesti õiguskorras
Eesti õiguskorras on kohtutäituri tasu arvestamise alused sätestatud kohtutäituri seaduses. Kuna kohtutäitur peab avalik-õiguslikku ametit enda nimel ja vastutusel vaba elukutsena, ei maksa temale tasu riik, vaid selle maksmise kohustus on võlgnikul. Kohtutäituri tasu nõutakse sisse koos võla põhisummaga. Osa saadud tasust peab kohtutäitur kulutama oma büroo ülalpidamisele. Kohtutäituril on õigus võtta ametitoimingu eest tasu ja nõuda sellega seotud kulude hüvitamist ainult kohtutäituri seaduses sätestatud juhtudel, ulatuses ja korras. Samuti on kohtutäituril keelatud sõlmida kokkuleppeid seaduses sätestatud tasumäärade või tasu võtmise korra muutmiseks. Kohtutäituri tasu võib kohtutäitur sisse nõuda nii kindlate summadena kui ka tunnitasuna. Kohtutäituri tasu väljamõistmise otsuse saab vaidlustada täitemenetluse seadustikus sätestatud korras.
Menetluse alustamise tasu saab nõuda sisse pärast menetluse alustamist. Kohtutäituri põhitasu saab nõuda sisse siis, kui rahalise nõude täitmisel toimetatakse võlgnikule täitmisteade, mitterahaliste nõuete täitmisel ja muude täitetoimingute tegemisel aga täitetoimingute lõpetamisega. Kohtutäituri põhitasu sõltub täitmisele esitatud nõude suurusest ning seda arvutatakse kohtutäituri seaduses toodud tabeli järgi. Kohtutäitur võib nõuda võlgnikult ka lisatasu, näiteks siis, kui täitetoiming on tehniliselt või õiguslikult keerukas või ajaliselt kulukas. Lisatasu liidetakse põhitasule ja seda saab nõuda üksnes juhul, kui võlgnik on jätnud nõude täitmata vabatahtliku täitmise tähtaja jooksul ning kohtutäitur on teinud täitetoimingu, mille eest on õigus saada lisatasu. Kohtutäituri tasule lisandub käibemaks.
Kohtutäituri tasu suurus sõltub täitmisele pööratud nõude liigist. Näiteks võlgniku konto arestimisel, kui nõuet ei täideta vabatahtliku täitmise tähtaja jooksul, edastab kohtutäitur elektroonilise vara arestimise akti krediidiasutusse. Kui nõue täidetakse kolme tööpäeva jooksul alates päevast, mil elektrooniline arestimisakt edastatakse krediidiasutusse, on kohtutäituri põhitasu 22 eurot. Kui elektroonilise arestiga ei ole võimalik nõuet rahuldada, siis on kohtutäituril seoses rohkemate toimingute tegemisega õigus küsida suuremat kohtutäituri tasu. Põhiaresti puhul nõutakse kohtutäituri tasu põhitasuna.
Kohtutäituri tasuga seotud õiguslikud probleemid
Kohtutäitur võib esitada avalduse kinnisasjale sissenõude pööramiseks, kui kinnisasja on varem arestinud teine kohtutäitur (sundtäitmisega ühinemine). Vaidlust tekitab küsimus, kas kohtutäituril on kinnisasjale sissenõude pööramisel õigus saada muu hulgas ka kohtutäituri tasu. Kohtupraktikas on käsitletud olukorda, milles ühinemisavalduse (st tasu saamise avalduse) esitanud kohtutäitur (avaldaja) kaebas kohtusse teise kohtutäituri peale, kuna too lubas oma otsuses täitemenetlusega ühineda sissenõudjal, kuid ei lubanud avaldajal ühineda kohtutäituri tasuga. Riigikohus leidis, et mitme täitemenetluse korral ei või võlgnikule tekkivad kulutused olla suuremad kui juhul, mil need menetlustoimingud oleksid koondatud ühe kohtutäituri täitemenetlusse. Kui täidetav rahaline nõue nõutakse sisse osaliselt, on kohtutäituril õigus saada põhitasu üksnes summas, mis on võrdeline sissenõutud summaga. Seega on ühinemisavalduse vahendanud kohtutäituril õigus ühineda menetluse alustamise tasu- ja täitekuludega, kuid mitte kohtutäituri põhitasuga. Selle eesmärk on vältida seda, et võlgnik maksab mitmekordse kohtutäituri tasu.
Leutascher Ache
Leutascher Ache (ka: Leutasch, ülemjooksul Gaistalbach) on jõgi Tiroolis Austrias ja Baieris Saksamaal, Isari vasakpoolne lisajõgi.
Leutascher Ache algab Miemingi mägedes Ehrwaldi piirkonnas Tiroolis ja voolab alguses põhja suunas. Pärast umbes 1 km võtab see Igelsee järve vee ja voolab siis Wettersteini ja Miemingi mägede vahel läbi Gaistali oru ida suunas. Leutaschi lähedal pöörab see kirdesse ja voolab läbi Leutaschtali kõrgoru. Pärast Leutaschi kuristikust läbiminekut suubub see Baieris Mittenwaldi juures Isarisse.
Oetz
thumb|
Oetz (Ötz) on vald (Gemeinde) Austrias Tirooli liidumaal Imsti ringkonnas. Vald asub 812 m kõrgusel merepinnast. Valla pindala on 29,2 km², 1. jaanuaril 2016 elas seal 2361 inimest. Vald paikneb 11,7 km Imstist kagus Ötztaler Ache alamjooksul Ötztali orus Acherkogeli mäe (3008 m) jalamil.
Ajalugu
Oetzi piirkonda hakati asustama umbes 2000 aastat tagasi. Küla on kirjalikult esmamainitud (Ez) 1266. aastal. Kihelkonnakirik ehitati hilisgooti stiilis, laiendused aastal 1667. Barokkinterjööri muudatused lõpetati 1744. aastal. Kirikus on krüpt, Püha Miikaeli maaliga altar (1683), nikerdused ja kujud.
Turism
Ötz on kahehooajaline turismisihtkoht ligikaudu 350 000 ööbimisega ja on populaarne kärestikusõidu- ja turismipaik. Linnas on kohalik pärandimuuseum ja kunstigalerii Turmmuseum Ötz (ametlikult Galerie zum alten Ötztal). Lähedalolevad vaatamisväärsused on Piburgi järv, Auer Klamm (kuristik), Stuibenfall (juga) ja Tumpenbachi (oja) juga.
Koostööpartnerid
Ötz teeb koostööd järgmiste paikadega:
Zirler Berg
thumb|290px|Juuksenõela kurv Zirlerbergstraßel; taamal [[Martinswand ja Inntal; silmapiiril Tuxi Alpid]] thumb|290px|Zirlerbergstraße laskumise algus koos evakuatsiooniradade teabe ja hoiatusmärkidega (2012)
Zirler Berg Zirli lähedal Austria Tirooli liidumaal on 1057 m kõrge mägi Karwendeli Alpides Põhja-Lubjakivialpide lääneosas. See on Reither Spitze (2374 m) lõunapoolne eelmägi ja on tuntud peamiselt seetõttu, et Seefelder Straße (B 177) selle lõunanõlval ronib vähem kui 4 km-ga 388 m kõrgemale Zirlist Inntalis Leithenisse Seefeldi platool.
Asukoht
Zirler Berg on Seefeldi platoo äärmises kaguservas, mis on laias laastus 1200 m üle merepinna ja asub Wettersteini (põhjas), Karwendeli (idas) ja Miemingi mägede (läänes) vahel ning laskub Inntali suunas lõunasse ja 600 m madalamale. Zirler Bergi tipp asub Reith bei Seefeldist ja Leithenist kagus Zirler Waldi metsas, mis katab mäekülge Zirli ja Telfsi vahel kuni Tiroler Straßeni (B 171).
Umbes 2,5 km Zirler Bergist põhjas kerkib Rauenkopf (2011 m), sealt edasi põhjas Reither Spitze (2374 m) ja umbes 2,5 km kirdes on Brunstkopf (1719 m), kõik Erlspitzi rühma tipud. Inni lisajõgi Schlossbach voolab läbi Schlossbachklammi kuristiku itta. Tipust veidi põhja pool on Leitheni servas 1637. aasta katkusammas.
Geoloogia
Zirler Bergi tegelik tipp ja selle lõunakülg Inntali poole koosneb peadolomiidi kihtidest; mäetipu piirkonnas leidub aga moreenilademeid.